Diari Oficial de la Generalitat Valenciana


Sumari del DOGV 5117, del 19-10-2005 (2005/11519)

Informació pública, amb el text resumit, de tres resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les entitats següents: «Fundació de la Comunitat Valenciana per a la Investigació Agroalimentària, AGROALIMED», «Don Miguel, Fundació de la Comunitat Valenciana», i «Fundació 32.ORG de la Comunitat Valenciana».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11069


Data del document
:   04-10-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

Informació pública, amb el text resumit, de tres resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les entitats següents: «Fundació de la Comunitat Valenciana per a la Investigació Agroalimentària, AGROALIMED», «Don Miguel, Fundació de la Comunitat Valenciana», i «Fundació 32.ORG de la Comunitat Valenciana». [2005/X11102]
  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en que s'estableix com a funció específica del Protectorat el «donar publicitat a l'existència i activitats de les fundacions», s'indica el següent:
  
Primer. Per Resolució de data 30 d'agost de 2005, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana per a la Investigació Agroalimentària, AGROALIMED, i classificar-la de caràcter d'investigació i desenvolupament tecnològic El seu domicili radicarà a Montcada, Institut Valencià d'Investigacions Agràries, carretera Montcada'Nàquera, km 5.
  
La Fundació té com a finalitat primordial fomentar la investigació científica, el desenvolupament tecnològic i la innovació a l'àmbit agroalimentari.
  
Per a la consecució d'aquesta finalitat global es perseguiran els següents objectius concrets:
  
Identificar problemes prioritaris, àrees amb dèficit de coneixements i necessitats de desenvolupament tecnològic i innovació dins del sector agroalimentari valencià.
  
Coordinar les activitats dels Centres o Instituts que constitueixen «AGROALIMED», per a la realització de projectes d'I+D+I, estratègics per al sector agroalimentari valencià.
  
Establir relacions de col·laboració amb equips, departaments o centres d'investigació, nacionals o estrangers, la cooperació dels quals es considere necessària per a aconseguir els objectius d'I+D+I proposats.
  
Fomentar el desenvolupament de projectes d'I+D+I en les empreses o indústries agroalimentàries valencianes, facilitant la col·laboració d'aquestes amb els organismes públics d'investigació.
  
Impulsar la transferència de tecnologia a les explotacions, empreses i indústries agroalimentàries valencianes.
  
Promoure la cooperació cientificotècnica internacional en temes d'interés per al sector agroalimentari valencià.
  
Donar suport a les actuacions dirigides la formació d'investigadors, tecnòlegs o productors.
  
Difondre els coneixements cientificotècnics generats per la investigació i promoure la innovació en el sector agroalimentari valencià.
  
Gestionar, protegir i defensar els drets sobre patents i obtencions vegetals protegides. En el cas d'invencions realitzades en els ens públics d'investigació, sobre els quals la Fundació tinga algun títol vàlid en Dret, caldrà ajustar-se al que estableix el Reial Decret 55/2002, de 18 de gener, sobre explotació i cessió d'invencions realitzades en els ens públics d'investigació.
  
Promoure quantes iniciatives coadjuven al compliment del fi fundacional.
  
La Fundació aconseguirà els seus objectius a través de les següents activitats, que es duran a terme dins del sotmetiment ple a la legislació vigent:
  
Finançament de projectes d'investigació, desenvolupament i innovació, amb interés per al sector agroalimentari valencià.
  
Subvenció d'activitats demostratives dirigides, a l'assaig i introducció de noves tecnologies i materials vegetals.
  
Col·laboració en el desenvolupament d'activitats realitzades per altres entitats, que siguen coincidents o complementàries amb les de la pròpia Fundació.
  
Concessió d'ajudes per a estudis tècnics.
  
Establiment de relacions i organització de missions de cooperació tècnica internacional.
  
Concessió de beques i ajudes, per a la formació d'investigadors i tècnics.
  
Organització de cursos, conferències i jornades, que contribuïsquen a la formació i informació dels professionals del sector i a la transferència de tecnologia.
  
Edició de llibres, o altres publicacions, en matèria d'investigació i tecnologia agroalimentària.
  
Confecció de bases de dades per a la informació al sector agroalimentari valencià.
  
Patrocini d'actuacions dirigides a ampliar els vies per a la difusió dels avanços cientificotècnics generats per a la investigació, utilitzant les noves tecnologies de la comunicació.
  
Institució de premis a la investigació agroalimentària.
  
Contractació de llicències d'explotació de patents i concessions de producció i venda d'obtencions vegetals, sempre per encàrrec de l'obtentor i en les condicions acordades per ambdues parts.
  
Control de la producció i multiplicació dels materials vegetals sota llicència.
  
Defensa jurídica dels drets sobre patents o obtencions vegetals protegides, sobre els quals la Fundació tinga algun títol vàlid en Dret.
  
Qualsevol altra activitat que puga contribuir a la consecució dels fins fundacionals.
  
Correspon al Patronat determinar el mode en què es duran a terme les activitats de la Fundació, exposades en el present article.
  
Les prestacions de la Fundació s'atorgaran de forma no lucrativa.
  
Podran ser beneficiaris de la Fundació totes aquelles persones, físiques o jurídiques, que puguen contribuir a la consecució dels fins fundacionals.
  
L'elecció dels beneficiaris s'efectuarà pel Patronat amb criteris d'objectivitat, imparcialitat i no discriminació i entre les persones físiques o jurídiques, de naturalesa pública o privada, que reunisquen les circumstàncies següents:
  
a) Que formen part del sector atés per la Fundació.
  
b) Que demanen la prestació o servei que la Fundació pot oferir.
  
c) Que siguen creditors a les prestacions, en raó dels seus mèrits, capacitat, necessitat o conveniència.
  
d) Que complisquen altres requisits que, complementàriament i amb caràcter específic per a cada convocatòria, puga acordar el Patronat.
  
Ningú no podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Segon. Per Resolució de data 8 de setembre de 2005, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Don Miguel, Fundació de la Comunitat Valenciana, i classificar-la de caràcter benèfic. El seu domicili radicarà a Coves de Vinromà, carrer Sant Joaquim, 14.
  
La Fundació, ubicada en l'àmbit del territori de la Comunitat Valenciana i municipi de Coves de Vinromà, té com a finalitat les atencions, purament benèfiques, de les necessitats més urgents dels pobres de la localitat o en trànsit.
  
Correspon al Patronat de la Fundació determinar el mode en què s'hauran de complir els fins enumerats en aquest article.
  
Totes les prestacions totes s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les següents formes d'actuació:
  
a) Per acord pres, a petició d'un qualsevol dels seus patrons.
  
b) Per acord pres en reunions ordinàries o extraordinàries.
  
c) Per un Patró, mitjançant apoderament, amb facultats especifiques per a tal fi.
  
Seran potencials beneficiaris de la Fundació les persones necessitades. La Fundació atorgarà amb criteris d'imparcialitat, no discriminació i objectivitat els seus beneficis a les persones que, reunint les condicions expressades anteriorment, estime el Patronat que en són legítims creditors, d'acord amb les bases, normes o regles que establisca a l'efecte.
  
Tercer. Per Resolució de data 15 de setembre de 2005, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana l'entitat denominada Fundació 32.ORG de la Comunitat Valenciana, i classificar-la de caràcter de promoció del voluntariat. El seu domicili radicarà a València, Antiga Estació Marítima, Moll de l'Estació, s/n.
  
La Fundació té com a objecte la promoció d'un programa de voluntariat en el marc de la celebració de la 32 Copa de l'Amèrica, així com en tots els esdeveniments i actes relacionats amb aquesta. A tals efectes, la Fundació durà a terme les següents activitats, encaminades al compliment dels fins fundacionals:
  
1. Desenvolupar un programa de captació de voluntaris per als actes i esdeveniments, que se celebren amb motiu de la 32 Copa de l'Amèrica.
  
2. Articular els mecanismes necessaris per a garantir la participació, formació i col·laboració dels voluntaris en la celebració de la 32 Copa de l'Amèrica.
  
3. Gestionar la promoció del voluntariat, de conformitat amb els fins esmentats en els presents Estatuts i de conformitat amb el que estableix la legislació aplicable.
  
4. En general, qualsevol altra activitat que puga col·laborar amb la promoció del voluntariat, en el marc de la celebració de la 32 Copa de l'Amèrica.
  
Els anteriors fins es desenvoluparan tant directament, mitjançant la creació i organització de projectes concrets, com indirectament, a través de la col·laboració amb altres entitats, l'objecte de les quals estiga d'acord amb les d'aquesta Fundació.
  
Correspondrà al Patronat de la Fundació determinar el mode en què s'hauran de complir els fins fundacionals, així com avaluar la conveniència, o no, de les actuacions encaminades al compliment de tals fins.
  
Seran potencials beneficiaris de la Fundació qualssevol persones, físiques o jurídiques, que exercisquen activitats de tota índole, relacionades amb la promoció, organització i celebració de la Copa de l'Amèrica.
  
Per a l'elecció dels destinataris de les ajudes de la Fundació, el Patronat o el fundador, es regiran pels criteris d'imparcialitat i no discriminació.